স্বায়ত্ত শাসিত ৰাজ্য দাবী সমিতি (এ এছ ডি চি) য়ে কাৰ্বি আংলঙ জিলাৰ ডিফুত দেওবাৰে নিজৰ শক্তি প্ৰদৰ্শন কৰি এক বিশাল গণ সমাৱেশত আঞ্চলিক দলটোৰ নেতাসকলে উদাত্ত ভাষণ আগবঢ়ায়।
কাৰ্বি আংলং স্বায়ত্ত শাসিত পৰিষদৰ প্ৰাক্তন মুখ্য কাৰ্যবাহী সদস্য জছন বেই দলসমূহৰ নেতাসকলক তথা ৰাষ্ট্ৰীয় দললৈ যোৱা নেতাসকলক আক্ৰমণৰ লক্ষ্য কৰি লয়।
বেই লগতে ড০ জয়ন্ত ৰংপী আৰু এলুইন টেৰণকো সমালোচনা কৰে।
প্ৰাক্তন মুখ্য কাৰ্যবাহীগৰাকীয়ে অজিত তিমুঙে স্বায়ত্ত শাসিত ৰাজ্য দাবী আন্দোলনক ৩০ বছৰ ধৰি নেতৃত্ব প্ৰদান কৰিও কেন্দ্ৰীয় চৰকাৰৰ সৈতে কোনো চুক্তি স্বাক্ষৰ কৰাত ব্যৰ্থ হোৱাৰ বাবে সমালোচনা কৰে।
" আমি অজিত তিমুং, বীৰেন সিঙ ইংতি আৰু খৰচিং ইংতিৰ দৰে একেধৰণৰ এই নেতাসকলক সমৰ্থন কৰিব পাৰোনে?"- বেই এইদৰে প্ৰশ্ন কৰে।
তেওঁ লগতে কয় যে কাৰ্বি আংলং স্বায়ত্ত শাসিত পৰিষদত পূৰ্বৰ বছৰৰ তুলনাত পুঁজি বৃদ্ধি পাইছে।
" ৰাজ্য চৰকাৰৰ ফালৰ পৰা ১০০০ কোটি টকাতকৈয়ো অধিক আৱন্টন দিয়াৰ লগতে বিশেষ আঁচনিৰ বাবে কেন্দ্ৰৰ সমৰ্থিত পুঁজিৰ সৈতে পৰিষদৰ বাৰ্ষিক পুঁজি হ'বগৈ ৩০০০ কোটি টকা। পৰিষদে ইমান বৃহৎ পুঁজি লাভ কৰাৰ পিছতো কোনো উন্নয়ন হোৱা নাই। ৰাস্তা-ঘাট জৰাজীৰ্ণ আৰু স্কুল তথা কলেজৰ গৃহসমূহ মেৰামতি কৰা হোৱা নাই,'-এইদৰে অভিযোগ কৰে বেই।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
